HMS Dreadnought (S101) na tewaterlating in 1960
Die HMS Dreadnought was die Verenigde Koninkryk se eerste kernaangedrewe duikboot en die sewende vaartuig wat die naam Dreadnought gehad het. Die duikboot is te water gelaat op 21 Oktober 1960 by Barrow-in-Furness. Die duikboot was aangedryf deur 'n S5W-reaktor wat by die Verenigde State gekoop is.
Die Dreadnought was 78 m lank en 10 m breed; sy kiel is in Junie 1959 gelê. Hy het op die oppervlakte 3 500 ton en onder die oppervlakte 4 000 ton water verplaas. Sy spoed was 30 knope onder die oppervlakte en het 'n bemanning van 113 gehad. Die duikboot was toegerus met ses torpedobuise in die boeg. Die duikboot is amptelik in diens gestel in April 1963.
Die Dreadnought is as 'n prototipe gebruik wat later tot die Valiant-klas duikbote gelei het. In 1971 was hy die eerste duikboot van die Britse Vloot wat by die noordpool na die oppervlakte gekom het.
Die skeepsbemanning was ingenome met die puik standaard van geriewe aan boord: storte, wasgeriewe, droogskoonmaker, groot kombuis, 'n teater, biblioteek en afsonderlike eetplekke vir die senior- en junioroffisiere.
Besonderhede van die HMS Dreadnought:
Verplasing (oppervlak) 3 448 metrieke ton
Verplasing (onderwater) 3 937 metrieke ton
Lengte 81 m
Aandrywing (oppervlak en onderwater) Rolls-Royce Westinghouse S5W
kernreaktor wat 2 stoomturbines
van 11 185 kW aandryf
Spoed (oppervlak) 25,0 knope
Spoed (onderwater) 30,0 knope
Wapens 6 x 533 mm-torpedobuise
Geen kanon op die dek.
Ontsluit van "https://af.wikipedia.org/w/index.php?title=HMS_Dreadnought_(S101)&oldid=1675493"
Die bladsy is laas op 5 Junie 2018 om 18:38 bygewerk.